পিটার ইউস্টিনফ

স্যার পিটার আলেকজান্ডার ইউস্টিনফ সিবিই, এফআরএসএ (ইংরেজি: Peter Alexander Ustinov; জন্ম: পিটার আলেকজান্ডার ফন ইউস্টিনফ; ১৬ই এপ্রিল, ১৯২১ - ২৮শে মার্চ, ২০০৪) ছিলেন একজন ইংরেজ অভিনেতা, লেখক, নাট্যকার, চলচ্চিত্র নির্মাতা, মঞ্চ ও গীতিনাট্য নির্দেশক, চিত্রনাট্যকার, কৌতুকাভিনেতা, সংবাদপত্র ও ম্যাগাজিনের কলাম লেখক, বেতার সম্প্রচারক ও টেলিভিশন উপস্থাপক। তিনি তার কর্মজীবনের বেশিরভাগ সময় টেলিভিশন আলাপ অনুষ্ঠান ও লেকচার সার্কিটে কাজ করেছেন। একজন একজন বুদ্ধিজীবী ও কূটনৈতিক হিসেবে তিনি বিভিন্ন শিক্ষায়তনিক পদে দায়িত্ব পালন করেছেন এবং ইউনিসেফের শুভেচ্ছা দূত ও বিশ্ব ফেডারেলিস্ট আন্দোলনের সভাপতি ছিলেন। ইউস্টিনফ তার কর্মজীবনে একাধিক পুরস্কার জয় করেন, যার মধ্যে রয়েছে দুটি একাডেমি পুরস্কার, এমি পুরস্কার, গোল্ডেন গ্লোব পুরস্কার, বাফটা পুরস্কার, গ্র্যামি পুরস্কার এবং যুক্তরাজ্য, ফ্রান্স ও জার্মান সরকার কর্তৃক প্রদত্ত রাষ্ট্রীয় সম্মাননা। ২০০৩ সালে ডারহাম বিশ্ববিদ্যালয় ১৯৯২ থেকে তার মৃত্যু পর্যন্ত উপাচার্য হিসেবে ইউস্টিনফের অবদান বিবেচনা করে তাদের গ্র্যাজুয়েট সোসাইটির নাম পরিবর্তন করে ইউস্টিনফ কলেজ নামকরণ করে। ইউস্টিনফ ১৯২১ সালের ১৬ই এপ্রিল লন্ডনে জন্মগ্রহণ করেন। তার পিতা ইয়োনা ফন ইউস্টিনফ ছিলেন রুশ, পোলীয় ইহুদি, জার্মান ও ইথিওপীয় বংশোদ্ভূত। উস্টিনফের পিতামহ প্লাটো ফন ইউস্টিনফ ছিলেন একজন রুশ অভিজাত এবং তার পিতামহী মাগডালেনা হল ছিলেন ইথিওপীয়-জার্মান-ইহুদি বংশোদ্ভূত। ইউস্টিনফের প্র-প্র-পিতামহ ছিলেন জার্মান চিত্রশিল্পী এডুয়ার্ড জান্ডার ও পিতামহী ছিলেন ইথিওপীয় অভিজাত সম্প্রদায়ের ইজেত্তে-ওয়ের্ক। দ্বিতীয় বিশ্বযুদ্ধের পর ইউস্টিনফ লেখনী শুরু করেন। তার প্রথম বড় মাপের সাফল্য হল দ্য লাভ অব ফোর কর্নেলস (১৯৫১) নাটক। একই বছর তিনি কো ভাদিস চলচ্চিত্রে রোমান সম্রাট নিরো চরিত্রে অভিনয়ের জন্য সেরা পার্শ্ব অভিনেতা বিভাগে গোল্ডেন গ্লোব পুরস্কার অর্জন করেন। তিনি হামফ্রি বোগার্ট ও আল্ডো রে'র সাথে উই'আর নো অ্যাঞ্জেলস (১৯৫৫) চলচ্চিত্রে অভিনয় করেন। তিনি স্পার্টাকাস (১৯৬০) চলচ্চিত্রে ক্রীতদাস বণিক লেন্তুলুস বাতিয়াতুস চরিত্রে এবং টোপকাপি (১৯৬৪) চলচ্চিত্রে আর্থার সিমন সিম্পসন চরিত্রে অভিনয় করে শ্রেষ্ঠ পার্শ্ব অভিনেতা বিভাগে একাডেমি পুরস্কার অর্জন করেন। এছাড়া ১৯৬০-এর দশক জুড়ে তিনি স্যার গেয়র্গ সল্টির উৎসাহে কয়েকটি গীতিনাট্য পরিচালনা করেন, সেগুলি হল পুচ্চিনি'র জান্নি স্কিচ্চি, রাভেলের লোর এস্পাগ্নোল, স্কোয়েনবের্গের এরভার্টুং এবং মোৎসার্টের দ্য ম্যাজিক ফ্লুট। ইউস্টিনফ তিনটি বিয়ে করেন। প্রথমটি ইসোল্ডে ডেনহামের (১৯২০-১৯৮৭) সাথে ১৯৪০ সালে। ইসোল্ডে রেজিনাল্ড ডেনহাম ও ময়না ম্যাকগিলের কন্যা। ১৯৫০ সালে ইসোল্ডের সাথে তার বিবাহবিচ্ছেদ ঘটে। এই দম্পতির কন্যা তামারা ইউস্টিনফ। ইসোল্ডে অভিনেত্রী অ্যাঞ্জেলা ল্যান্সবারির বৈমাত্রেয় বোন, ইউস্টিনফ ল্যান্সবারির সাথে ডেথ অব দ্য নাইল চলচ্চিত্রে অভিনয় করেছিলেন। ইউস্টিনফের দ্বিতীয় বিবাহ হয় সুজান ক্লুটিয়ারের সাথে ১৯৫৪ সালে। তাদের ১৯৭১ সালে বিবাহবিচ্ছেদ ঘটে। এই দম্পতির তিন সন্তান ছিল, দুই কন্যা - পাভলা ও আন্ড্রেয়া এবং এক পুত্র ইগর ইউস্টিনফ। তার তৃতীয় বিবাহ হয়েছিল হেলেন দ্যু লো দালেমার সাথে ১৯৭২ সালে। ২০০৪ সালে ইউস্টিনফের মৃত্যু পর্যন্ত এই বিবাহ ঠিকেছিল। ইউস্টিনফ ২০০৪ সালের ২৮শে মার্চ ৮২ বছর বয়সে সুইজারল্যান্ডের ভডের বার্সিন্স শহরে তার বাড়ির অদূরবর্তী জেনোলিয়ের একটি ক্লিনিকে মৃত্যুবরণ করেন। তিনি ইউনিসেফের শুভেচ্ছাদূত হিসেবে সমাদৃত ছিলেন বলে ইউনিসেফের নির্বাহী পরিচালক ক্যারল বেলামি জাতিসংঘের মহাসচিব কফি আনানের পক্ষে তার শেষকৃত্যে কথা বলেন। উস্তিনভ তার শেষ বিশ্রামের জায়গাটি বুরসিনের কবরস্থানে খুঁজে পান। তার কবরের স্ল্যাব একটি ক্রুশ বহন করে - একজন ধর্মনিরপেক্ষ মানবতাবাদী হিসাবে তার আত্ম-পরিচয় থাকা সত্ত্বেও - এবং শিলালিপি: « SIR PETER USTINOV 1921-2004 Writer-Actor-Humanist Musicien-Membre de l'Institut » অ্যাবলার্ড অ্যান্ড হেলোইস (Abelard and Heloise) অ্যাড আ ড্যাশ অব পিটি অ্যান্ড আদার স্টোরিজ (Add a Dash of Pity and Other Short Stories) বেটোফেন্স টেন্থ(Beethoven's Tenth) ব্রিউয়ার্স থিয়েটার (Brewer's Theatre, আইজ্যাক ও অন্যান্যদের সাথে) দ্য কমেডি কালেকশন (The Comedy Collection) ডিয়ার মি (Dear Me) ডিজইনফরমার: টু নভেলাস (Disinformer: Two Novellas) ফ্রন্টিয়ার্স অব দ্য সি (Frontiers of the Sea) জেনারেশন অ্যাট জিওপার্ডি: চিলড্রেন ইন সেন্ট্রাল অ্যান্ড ওয়েস্টার্ন ইউরোপ অ্যান্ড দ্য ফরমার সোভিয়েত ইউনিয়ন (Generation at Jeopardy: Children in Central and Eastern Europe and the Former Soviet Union, জাতিসংঘের শিশু তহবিলের সাথে) গড অ্যান্ড দ্য স্টেট রেলওয়েজ (God and the State Railways) হাফওয়ে আপ দ্য ট্রি (Halfway Up the Tree) দি ইনডিফারেন্ট শেফার্ড (The Indifferent Shepherd) জেমস থারবার উইথ থারবার (James Thurber with Thurber) ক্লপ অ্যান্ড দ্য ইউস্টিনফ ফ্যামিলি (Klop and the Ustinov Family, নাদিয়া বি. ইউস্টিনফের সাথে) ক্রুমনাজেল (Krumnagel) দ্য লাফটার অমনিবাস (The Laughter Omnibus) লাইফ ইজ অ্যান অপারেটা: অ্যান্ড আদার শর্ট স্টোরিজ (Life is an Operetta: And Other Short Stories) দ্য লুজার (The Loser) দ্য লাভ অব ফোর কালারস (The Love of Four Colonels) দ্য মেথুন বুক অব থিয়েটার ভার্স (The Methuen Book of Theatre Verse, জোনাথন ও মোইরা ফিল্ডের সাথে) মঁসিয়ে রনে (Monsieur Rene) মাই রাশিয়া (My Russia) দ্য মোমেন্ট অব ট্রুথ (The Moment of Truth) নিভনস হলিউড উইথ টম হাচিনসন (Niven's Hollywood with Tom Hutchinson) নো সাইন অব দ্য ডাভ ("No Sign of the Dove", মঞ্চনাটক, অসফল) দি ওল্ড ম্যান অ্যান্ড মিস্টার স্মিথ: আ ফেবল (The Old Man and Mr. Smith: A Fable) ফটো ফিনিশ (Photo Finish) কোটেবল ইউস্টিনফ (Quotable Ustinov) রোমানফ অ্যান্ড জুলিয়েট (Romanoff and Juliet) স্টিল অ্যাট লার্জ (Still at Large) দ্য থার্টিন ক্লকস উইথ জেমস থারবার (The 13 Clocks with James Thurber) দ্য ইউনিকর্ন ইন দ্য গার্ডেন অ্যান্ড আদার ফেবলস ফর আওয়ার টাইম (The Unicorn in the Garden and Other Fables for Our Time, জেমস থারবারের সাথে) দি আননোন সোলজার অ্যান্ড হিজ ওয়াইফ (The Unknown Soldier and His Wife) ইউস্টিনফ অ্যাট এইটি (Ustinov at Eighty) ইউস্টিনফ অ্যাট লার্জ (Ustinov at Large) ইউস্টিনফ ইন রাশিয়া (Ustinov in Russia) ইউস্টিনফ স্টিল অ্যাট লার্জ (Ustinov Still at Large) ১৯৯২: ব্রিটানিয়া পুরস্কার ১৯৯৩: লন্ডন ক্রিটিকস পুরস্কার ১৯৯৪: বাম্বি ১৯৯৭: ডিভা পুরস্কারের জার্মান ভিডিও পদক ১৯৯৮: বাভারিয়ান টেলিভিশন পুরস্কার ২০০১: গোল্ডেনে কামেরা, বার্লিন ২০০২: বুদাপেস্ট ক্লাব থেকে প্ল্যানেটারি কনশাসনেস পুরস্কার ২০০৪: বাভারিয়ান চলচ্চিত্র পুরস্কার ২০০৪: ইউনিসেফ কর্তৃক রোজ দর চ্যারিটি পুরস্কার (মরণোত্তর) গেরট্রুড মিলার বলেন, পিটার ইউস্টিনফ নিজে "ইউস্টিনফ" (/ˈjuːstɪnɒf/) ও "উস্টিনফ" (/ˈuːstɪnɒf/) দুটি উচ্চারণই ঠিক বলে উল্লেখ করেছেন। Gertrude M. Miller (Editor). BBC Pronouncing Dictionary of British Names. অক্সফোর্ড ইউনিভার্সিটি প্রেস, 1971. আইএসবিএন ০-১৯-৪৩১১২৫-২. ম্যাকইউয়ান, ডরোথিয়া (২০১৩)। The Story of Däräsge Maryam। লিট ভারলাগ মুনস্টার। পৃষ্ঠা ৪৫। আইএসবিএন 3643904088। সংগ্রহের তারিখ ১৬ এপ্রিল ২০১৮।  "Peter Ustinov: Biography"। leninimports.com। অক্টোবর ৩১, ২০১৬ তারিখে মূল থেকে আর্কাইভ করা। সংগ্রহের তারিখ নভে ১৩, ২০১৮ – Wayback Machine-এর মাধ্যমে।  "The 24th Academy Awards (1952) Nominees and Winners" (ইংরেজি ভাষায়)। অস্কার। সংগ্রহের তারিখ ১৬ এপ্রিল ২০১৮।  "The 33rd Academy Awards (1961) Nominees and Winners" (ইংরেজি ভাষায়)। অস্কার। সংগ্রহের তারিখ ১৬ এপ্রিল ২০১৮।  "The 37th Academy Awards (1965) Nominees and Winners" (ইংরেজি ভাষায়)। অস্কার। সংগ্রহের তারিখ ১৬ এপ্রিল ২০১৮।  "The 41st Academy Awards (1969) Nominees and Winners" (ইংরেজি ভাষায়)। অস্কার। সংগ্রহের তারিখ ১৬ এপ্রিল ২০১৮।  "Winners & Nominees 1952"। গোল্ডেন গ্লোব (ইংরেজি ভাষায়)। ১ জুন ২০১৮ তারিখে মূল থেকে আর্কাইভ করা। সংগ্রহের তারিখ ১৬ এপ্রিল ২০১৮।  "Winners & Nominees 1961"। গোল্ডেন গ্লোব (ইংরেজি ভাষায়)। ৭ মে ২০১৭ তারিখে মূল থেকে আর্কাইভ করা। সংগ্রহের তারিখ ১৬ এপ্রিল ২০১৮।  "Winners & Nominees 1965"। গোল্ডেন গ্লোব (ইংরেজি ভাষায়)। ৩০ এপ্রিল ২০১৬ তারিখে মূল থেকে আর্কাইভ করা। সংগ্রহের তারিখ ১৬ এপ্রিল ২০১৮।  "Berlinale 1972: Prize Winners"। বার্লিনেল (ইংরেজি ভাষায়)। ২৭ এপ্রিল ২০১৪ তারিখে মূল থেকে আর্কাইভ করা। সংগ্রহের তারিখ ১৬ এপ্রিল ২০১৮।  উইকিমিডিয়া কমন্সে পিটার ইউস্টিনফ সংক্রান্ত মিডিয়া রয়েছে। এনসাইক্লোপিডিয়া ব্রিটানিকায় স্যার পিটার ইউস্টিনফ ইন্টারনেট ব্রডওয়ে ডেটাবেজে পিটার ইউস্টিনফ (ইংরেজি) ইন্টারনেট মুভি ডেটাবেজে পিটার ইউস্টিনফ (ইংরেজি) টার্নার ক্লাসিক মুভিজ ডেটাবেজে পিটার ইউস্টিনফ (ইংরেজি) ব্রিটিশ ফিল্ম ইনস্টিটিউটের স্ক্রিনঅনলাইনে পিটার ইউস্টিনফ ফাইন্ড এ গ্রেইভে পিটার ইউস্টিনফ (ইংরেজি) টেমপ্লেট:পিটার ইউস্টিনফ